21/12/2011 | Administración LocalMunicipal
Teo
Aprobación definitiva da modificación da Ordenanza fiscal reguladora do imposto sobre vehículos de tracción mecánica

Elevado a definitivo o acordo adoptado polo Pleno da Corporación municipal en sesión celebrada en data 27 de outubro de 2011, polo que se aprobou inicialmente a modificación da Ordenanza fiscal reguladora do imposto sobre vehículos de tracción mecánica por non se ter presentado reclamacións dentro do período de exposición pública, procédese á súa publicación de conformidade co establecido no artigo 17, apartados 3 e 4 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais (TRLRFL): “Primeiro.- Aprobar a modificación da Ordenanza fiscal reguladora do imposto sobre vehículos de tracción mecánica (IVTM), incrementándose do 1,10 a 1,25 o coeficiente a aplicar ás cotas fixadas no cadro de tarifas regulado no artigo 95.1 do TRLRFL, de tal maneira que o artigo 8º.- Cota tributaria, apartado 1 queda coa seguinte redacción: 1.- O imposto esixirase de acordo co cadro de tarifas establecido no artigo 95.1 do Texto Refundido da Lei Reguladora de Facendas Locais, aprobado por RD Lexislativo 2/2004, de 5 de marzo, que se incrementará, dentro dos límites permitidos polo artigo 95.4 da referida Lei, pola aplicación sobre o mesmo dun coeficiente do 1,25 polo que as cotas a satisfacer serán as seguintes: De menos de 8 cabalos fiscais: 15,78 euros. De 8 ata 11,99 cabalos fiscais: 42,60 euros. De 12 ata 15,99 cabalos fiscais: 89,93 euros. De 16 ata 19,99 cabalos fiscais: 112,01 euros. De 20 cabalos fiscais en adiante: 140,00 euros. De menos de 21 prazas: 104,13 euros. De 21 a 50 prazas: 148,30 euros. De máis de 50 prazas: 185,38 euros. De menos de 1.000 kg de carga útil: 52,85 euros. De 1.000 a 2.999 kg de carga útil: 104,13 euros. De máis de 2.999 a 9.999 kg de carga útil: 148,30 euros. De máis de 9.999 kg de carga útil: 185,38 euros. De menos de 16 cabalos fiscais: 22,09 euros. De 16 a 25 cabalos fiscais: 34,71 euros. De máis de 25 cabalos fiscais: 104,13 euros. De menos de 1.000 kg e máis de 750 kg de carga útil: 22,09 euros. De 1.000 a 2.999 kg de carga útil: 34,71 euros. De máis de 2.999 kg de carga útil: 104,13 euros. Ciclomotores: 5,53 euros. Motocicletas ata 125 cc.: 5,53 euros. Motocicletas de máis de 125 cc ata 250 cc.: 9,46 euros. Motocicletas de máis de 250 cc ata 500 cc.: 18,94 euros. Motocicletas de máis de 500 cc ata 1.000 cc.: 37,86 euros. Motocicletas de máis de 1.000 cc.: 75,73 euros.” Segundo.- Dar ao expediente a tramitación e publicidade preceptiva, mediante exposición do acordo de aprobación provisional da modificación da Ordenanza fiscal reguladora do imposto sobre vehículos de tracción mecánica, no taboleiro de anuncios deste Concello, na páxina web municipal e no Boletín Oficial da Provincia, así como nun xornal dos de maior difusión da provincia, por prazo de trinta días hábiles, dentro dos cales os interesados poderán examinalo e presentar as reclamacións que estimen oportunas. Terceiro.- Considerar, no suposto de que non se presentasen reclamacións ao expediente no prazo anteriormente indicado, que o acordo é definitivo, en base ao artigo 17.3 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais. Cuarto.- Publicar, unha vez aprobada a modificación, a aprobación definitiva do acordo, así como o texto íntegro da modificación da Ordenanza fiscal reguladora do imposto sobre vehículos de tracción mecánica, no Boletín Oficial da Provincia (BOP), así como na páxina web municipal, entrando en vigor a modificación unha vez se publique no BOP, e comezará a rexer a partires do 1 de xaneiro de 2012.” Contra este acordo os interesados poden interpor recurso contencioso-administrativo no prazo de dous meses, contados dende o día seguinte ao de publicación do presente anuncio no Boletín Oficial da Provincia, na forma e prazos que establecen as normas reguladoras de dita xurisdicción, de conformidade co artigo 19 do TRLRFL. Non obstante, poderase interpoñer calquera outro que estimen procedente. Teo, 13 de decembro de 2011 O alcalde Martiño Noriega Sánchez